ועדת הכלכלה, כנסת 18, פרוטוקול מספר 668, 2011-11-23 10:45

כרמל שאמה-הכהן: שלום לכולם, אנחנו פותחים את הישיבה בעניין אישור עסקה לפי סעיף 2(6) לחוק מקרקעי ישראל תש"ך-1960.

עינת קאופמן: אציג את העיסקה ואת הנימוקים לה.

עינת קאופמן: עד היום היינו מביאים עסקאות לפי סעיף 2(6) לחוק מקרקעי ישראל לוועדת הכספים, זו הפעם הראשונה מאז התיקון לחוק אמנם מ-2009 שאנחנו מביאים עיסקה כזאת כי היא מעל 16 דולר.

עינת קאופמן: רקע קצר בעניין המחוייבות שנוצרה בעיסקה.

עינת קאופמן: שר האוצר הפקיע לפי סמכותו מחוק רכישת מקרקעין אישור פעולות הפיצויים 1953.

עינת קאופמן: מדובר בהפקעה שנערכה בשנה אחת בלבד בתחילת שנות החמישים בראייה של תחילת קום המדינה והיותה למטרות פיתוח התיישבות ובטחון.

עינת קאופמן: קרקע שמופקעת לפי חר"מ, זה חשוב לעניינינו, היא מוקנית לקניין רשות הפיתוח בלבד, לפי חוק רכישת מקרקעין סעיף 2(3).

עינת קאופמן: בפניכם אני מביאה שתי עסקות חליפין בין קק"ל לרשות הפיתוח.

עינת קאופמן: האחת – קק"ל מוסרת לרשות הפיתוח 37 דונאם לקלנסווה בייעוד חקלאי, בחלק מחלקה גדולה ששטחה כ-174 דונם.

עינת קאופמן: במקור החלקה הזאת היתה בבעלות רשות הפיתוח כתוצאה מהפקעת חר"מ, וחלק ממנה כתוצאה מכך שהוקנתה לאפוטרופוס לנכסים נפקדים מכוח נכסי נפקדים, וממנו זה עבר לרשות הפיתוח.

עינת קאופמן: לימים הסתבר שחלק מהשטח שהוקנה, הוקנה בטעות כי המשפחה לא היתה נפקדת.

עינת קאופמן: היום המינהל מבקש להשיב את הקרקע בחזרה לאותה משפחה, והקרקע להזכירכם היא בבעלות קק"ל, ועל מנת שנוכל – הם מחזיקים בפועל בשטח על מנת שהם יוכלו לשמור את שמם בקרקע.

עינת קאופמן: אנחנו מעבירים את זה לרשות הפיתוח.

עינת קאופמן: דבר נוסף, בשביעית מהחלקה אנחנו נתנו כפיצוי בגין הפקעת חר"מ אחרת, למישהו שגם מחזיק בחלקה ואנחנו רוצים להעביר את זה על שמו.

עינת קאופמן: נעבור לחלקה השנייה שנמצאת ברעננה.

עינת קאופמן: סליחה, לפני זה, בתמורה לשטח הזה שקק"ל נותנת לר"פ, ר"פ מוסרת לקק"ל כ-142 דונם בלטרון באזור בית צירה.

עינת קאופמן: החלקה היא היום חלק ממשבצת של מבוא חורון, היישוב מעבד אותה עיבוד חקלאי, והחלקה הזאת היא במקום בעלות ר"פ, היא תהפוך לבעלות קק"ל ואין שום מניע, היישוב ימשיך להחזיק אותו בחכירה כמובן.

עינת קאופמן: העסקה השנייה היא ברעננה – קק"ל מוסרת לרשות הפיתוח את חלקה ה-310 בגוש 7652 ששטחה 16,202 מטר מרובע בשלמות - - - על החלקה תכנית בהפקדה שמשנה את הייעוד לבנייה ליחידות דיור.

עינת קאופמן: החלקה הזאת של ה-16 דונם היא נמסרה לפרטי שממנו הופקעה קרקע אחרת כ-126 דונם בנגב לפי חר"מ.

עינת קאופמן: החלקה היא בבעלות קק"ל, ולפיכך על מנת שזכויות הפרטי והבעלות יירשמו בחלקה זו שנמסרת לו יש להעביר אותם מקק"ל לרשות הפיתוח, שכן הקרקע שהופקעה ממנו למעשה הוקנתה לרשות הפיתוח.

עינת קאופמן: ייעוד הקרקע הזאת בעת שקק"ל מסרה אותה לפרטי בשנת 1964 היה חקלאי.

עינת קאופמן: התמורה שרק מוסרת לקק"ל עבור החלקה הזאת, היא חלק מחלקה 297 בגוש 7650 כ-16.8 דונם מתוך חלקה של 26 דונם ברעננה בייעוד חקלאי.

עינת קאופמן: כל חטיבת הקרקע הזאת שקק"ל מקבלת בתמורה, נמצאת בחכירת כפר הנוער נש"י אמית, שזה רשת מוסדות חינוך בישראל.

עינת קאופמן: זה כמובן נעשה בידיעתם ואין שום בעיה עם זה, הקרקע תהיה בבעלות קק"ל, רק שקק"ל ביקשה שמאחר והקרקע הזאת היא למעשה מופקרת ויש בחוזה בסעיף שינוי ייעוד שהמשכיר רשאי לקבל את הקרקע חזרה אם השתנה הייעוד, היא ביקשה הפחתה של השומה.

עינת קאופמן: עוד עיסקה נוספת שהועלתה להנהלה לאישור שינוי שקק"ל מקבלת למעשה יותר קרקע בתמורה לקרקע שהיא בשווי מופחת יותר.

עינת קאופמן: אנחנו רואים שהעיסקה מאוזנת מבחינה כספית - כ-16 מליון שקל.

עינת קאופמן: מעבר לזה, אם אתם רוצים לשאול שאלות, העיסקה מאושרת על ידי דירקטוריון קק"ל, השינוי של העיסקה מאושר על ידי מנהל הנכסים של קק"ל, כי הדירקטוריון אני מבינה נאמר לנו שהוא לא מתכנס, אבל מאחר והשטח שקק"ל מקבלת הוא גדול יותר לעומת האישור הקודם, אני לא רואה עם זה שום בעיה.

עינת קאופמן: כעת אנחנו זקוקים לאישורכם.

כרמל שאמה-הכהן: בבקשה, הערות.

כרמל שאמה-הכהן: היועצת המשפטית, בבקשה הערות.

אתי בנדלר: אין לי הערות, אדוני.

כרמל שאמה-הכהן: אושר.

כרמל שאמה-הכהן: תודה רבה לכולם.

כרמל שאמה-הכהן: הישיבה נעולה.